Дворец на културата и спорта - Варна

Чамкория
2026-09-10 19:00 (Europe/Helsinki) | Летен Театър – Варна, Морска градина, Варна, Bulgaria
🎭 „Чамкория“ – спектакълът, за който билетите се превръщат в истинска находка
По романа на Милен Русков, под режисурата на Явор Гърдев, „Чамкория“ отвежда публиката назад във времето – към стария планински курорт, към омнибуса и към един разказвач, който няма как да бъде забравен.
В ролята на Бае Славе влиза Захари Бахаров – с образ, който носи хумор, откровение, острота и неподражаема сценична сила.
Качете се на омнибуса за Чамкория и се оставете на шофьора Бае Славе да ви поведе през лични, семейни, съседски, градски, политически, исторически и дори вселенски теми – така, както само той може да ги разкаже.
Спектакълът е едновременно смешен, проницателен, остър и дълбоко човешки – пътуване през езика, времето и абсурдите на една епоха, които продължават да звучат разпознаваемо и днес.
⚠️ Представлението съдържа моменти на словесно откровение и не се препоръчва за лица под 16 години.

D2 - 100 години TOUR
2026-09-12 20:00 | Летен Театър – Варна, Морска градина, Варна, Bulgaria
🎸 D2 се завръщат във Варна с „100 години Tour“
📅 12 септември
📍 Летен театър – Варна
Една от най-обичаните български рок групи – D2 – тръгва на национално турне под надслов „100 години Tour“, с което отбелязва дългоочакваното събиране на оригиналния състав.
Дичо Христов отново застава начело на бандата – гласът, с който свързваме едни от най-емблематичните български рок песни. Заедно с него на сцената ще бъдат Димитър Кърнев, Александър Обретенов, Васил Вутев, Краси Тодоров и Радостин Василев – музикантите, изградили разпознаваемото звучене на D2.
„100 години Tour“ ще превърне всяка концертна вечер в емоционална среща между миналото и настоящето. Публиката ще чуе на живо любими хитове като „Ледено момиче“, „100 години“, „Аз и ти“, „Някой ден“, „Нямаше кой да ни каже“ и още песни, оставили следа в българската музика.
Очаква ви силно рок преживяване с много енергия, спомени и музика, която продължава да събира поколения фенове.
Не пропускайте D2 на 12 септември в Летен театър – Варна!

От Ню Йорк до Неапол
2026-09-13 20:00 | Летен Театър – Варна, Морска градина, Варна, Bulgaria
🎤 „От Ню Йорк до Неапол“ – Орлин Горанов и Орлин Павлов на една сцена
📅 13.09.2026 г.
🕗 20:00 ч.
📍 Летен театър – Варна
На 13 септември Летният театър във Варна ще се превърне в сцена на едно впечатляващо презокеанско музикално пътешествие.
Орлин Горанов и Орлин Павлов представят своя нов проект „От Ню Йорк до Неапол“ – концертен спектакъл с привкус на токшоу, който ще отведе публиката през различни стилове, емоции и музикални светове.
В програмата участват още Иван Момиров и Диман Панчев, водещ на вечерта е Ненчо Костов, а специално участие има маестро Страцимир Павлов.
„От Ню Йорк до Неапол“ не е просто концерт, а мащабно сценично преживяване под открито небе – с атмосфера, характер и силно артистично присъствие.
Очаква ви вечер за ценителите на стойностната музика, красивите гласове и емоцията, която остава дълго след финалните аплодисменти.

GIPSY KINGS
2026-09-14 20:00 | Летен Театър – Варна, Морска градина, Варна, Bulgaria
🎶 Легендарните GIPSY KINGS идват във Варна!
📅 14 септември
📍 Летен театър – Варна
Една от най-разпознаваемите музикални формации в света ще гостува във Варна за специален концерт под открито небе.
GIPSY KINGS ще пренесат публиката в свят на южна страст, фламенко-поп ритми и неподправена емоция – звучене, което от десетилетия събира поколения почитатели по целия свят.
На сцената на Летния театър ще оживеят вечни хитове като “Bamboléo”, “Volare”, “Djobi Djoba”, “Baila Me” и още любими песни, превърнали групата в символ на радост, свобода и музика, която кара сърцето да танцува.
Очаква ви вечер с неповторим заряд, лятно настроение и песни, които всички познаваме, обичаме и свързваме с незабравими моменти.
Не пропускайте един от най-специалните концерти във Варна през септември!

ROCK SYMPHO SHOW IV
2026-09-15 20:00 | Летен Театър – Варна, Морска градина, Варна, Bulgaria
🎸 ROCK Sympho Show IV – 2026
Пригответе се за грандиозна среща между мощта на рока и величието на симфоничния звук с новото ROCK Sympho Show IV на легендарния PRIME Orchestra.
В рамките на голямо европейско турне публиката ще чуе безсмъртни рок хитове на Deep Purple, Scorpions, Rammstein, Metallica, AC/DC, Pink Floyd, The Cranberries, Depeche Mode, The Rasmus, Imagine Dragons и още емблематични имена, представени в напълно нова симфонична интерпретация.
Култови рок композиции ще оживеят с впечатляващото звучене на симфоничен кросоувър оркестър, мощен рок бенд, талантливи вокалисти и харизматичен диригент. В четвъртата програма от популярния цикъл ROCK Sympho Show ще прозвучат както любими произведения, така и нови легендарни рок хитове в характерния стил на PRIME Orchestra.
Международно признатият PRIME Orchestra впечатлява публиката по света от 2014 г. насам с десетки шоу програми и над 1600 концерта в различни европейски държави. Съвременен звук, LED екрани, специални ефекти и силна сценична визия превръщат всяко тяхно изпълнение в истинско преживяване за сетивата.
Очаква ви вечер, изпълнена с енергия, музикални открития и незабравими емоции.
Станете част от грандиозното ROCK Sympho Show IV – там, където рокът и симфонията звучат като едно.

Концерт на Роксана
2026-09-16 20:00 | Летен Театър – Варна, Морска градина, Варна, Bulgaria
🎤 Роксана на живо в Летния театър!
Пригответе се за незабравима музикална вечер под открито небе с една от най-обичаните изпълнителки – Роксана.
Очакват ви любими песни, силни емоции, много настроение и истински празник за всички почитатели на хубавата музика.
Подарете си вечер, изпълнена с ритъм, усмивки и незабравими моменти в атмосферата на Летния театър.

Автомобилен салон Варна 2026
2026-10-08 08:00 - 2026-10-11 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Единственият автомобилен салон в България за 2026 г. идва във Варна през октомври

Автомобилен салон Варна 2026 ще се проведе от 8 до 11 октомври, а билетите са в продажба с Early Bird отстъпка до 15 септември

13 август 2026 г., Варна – По-малко от два месеца остават до началото на единствения автомобилен салон за годината у нас – Автомобилен салон Варна 2026. Събитието ще се проведе от 8 до 11 октомври в Двореца на културата и спорта – Варна, за да представи цялата автомобилна индустрия на едно място – над 30 световни марки, национални и европейски премиери, възможност за тест драйв на 35+ автомобила, изненади, награди и шанс за посетителите да спечелят чисто нов автомобил MG ZS за една година от Top Mobility.

Билетите за Автомобилен салон Варна 2026 са в продажба и могат да бъдат закупени в мрежата на Eventim.bg, Bilet.bg и Grabo.bg със специална Early Bird отстъпка до 15 септември. Посетителите могат да избират от единични, двойни и детски билети.

През четирите дни на Автомобилен салон Варна 2026 посетителите ще имат възможността да се докоснат до най-новите технологии и тенденции в автомобилната индустрия – от електрически и хибридни до конвенционални модели, да видят първи ексклузивни премиерни модели и да се възползват от специални ценови предложения за покупка на автомобил, валидни само по време на събитието. Освен това всеки посетител ще има шанс да спечели голямата награда – чисто нов автомобил MG ZS за една година, или ваучери за гориво от бензиностанции Shell.

„Като единствения автомобилен салон за годината в България, Автосалон Варна 2026 е водещо събитие в автомобилния календар на страната и задължителна спирка за феновете на автомобилите и хората, които се интересуват от покупка на нов автомобил и искат да видят повече марки на едно място. Посетителите ще могат да сравнят десетки марки и модели, да се запознаят с най-новите технологии и да се възползват от специални оферти за покупка на автомобил. С нетърпение очакваме да посрещнем всички малки и големи фенове на автомобилите във Варна, като освен голямото разнообразие от експонати сме подготвили още много изненади и награди за всички“, сподели Ивайло Жеглов, управител на Експо Тийм ООД и организатор на Автомобилен салон Варна 2026.

Сред участниците в Автомобилен салон Варна 2026 посетителите могат да видят не само утвърдени европейски, японски и американски автомобилни марки, но и представители на новата вълна азиатски производители: Alfa Romeo, Audi, BAIC, BMW, BYD, Citroen, Dongfeng, DFSK, EBRO, Fiat, Ford, Geely, GWM, Honda, Hongqi, Hyundai, JAWA, Jeep, JMEV, KIA, Leapmotor, Mazda, MG, M-Hero, Opel, Peugeot, Suzuki, Volvo, Voyah, XPeng и още много други.

Повече информация за Автомобилен салон Варна 2026 може да бъде открита на varnamotorshow.bg.

Автомобилен салон Варна 2026 се осъществява с подкрепата на Generali, Shell, UniCredit Leasing, Top Mobility и ДКС – Варна.

🚗 🚗 🚗

За Автомобилен салон Варна 2026:
Автомобилното изложение във Варна се провежда от 2000 година. Уникалният за Варна и региона автосалон всяка година представя най-новите иновации в областта на мобилността и се превръща в успешна пазарна платформа за директен бизнес на водещите автомобилни компании от региона. Изложението събира на едно място най-новото и най-доброто от света на автомобилите – електрически, хибридни и конвенционални модели, създадени за всякакъв стил на шофиране и начин на живот. Събитието ще бъде ключов момент в автомобилния календар на страната, като единствения Автомобилен салон за 2026 г.

Уебсайт: www.varnamotorshow.bg
Facebook: https://www.facebook.com/PalaceAutoVarna
Facebook Event: https://www.facebook.com/events/1928059531198417
Instagram: https://www.instagram.com/varnamotorshow/

За да закупите билети, моля, заповядайте тук:

https://www.eventim.bg/eventseries/%D0%B0%D0%B2%D1%82%D0%BE%D0%BC%D0%BE%D0%B1%D0%B8%D0%BB%D0%B5%D0%BD-%D1%81%D0%B0%D0%BB%D0%BE%D0%BD-%D0%B2%D0%B0%D1%80%D0%BD%D0%B0-2026-4211566/
https://bilet.bg/bg/events/-8581
https://grabo.bg/avtomobilen-salon25-0hsf3

Симфоничен оркестър на BBC London
2026-10-14 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Официално закриване на „Варненско лято“ със Симфоничния оркестър на BBC
14 октомври, 19:00 ч.
Зала „Конгресна“, Дворец на културата и спорта – Варна
Тазгодишното издание на Международния музикален фестивал „Варненско лято“ ще завърши с концерт от най-висока класа. На сцената ще се изяви Симфоничният оркестър на BBC London, воден от изтъкнатия финландски диригент Сакари Орамо.
Солист в празничната вечер ще бъде световноизвестният пианист Франческо Пиемонтези, който ще представи едно от значимите произведения в романтичния клавирен репертоар.
В програмата са включени:

Антонин Дворжак – Концерт за пиано и оркестър в сол минор, оп. 33
Едуард Елгар – Симфония №1

Концертът се провежда под почетния патронаж на Н. Пр. Натаниел Копси, посланик на Великобритания в България.
Финален акорд с един от водещите британски оркестри
С повече от 90 години история Симфоничният оркестър на BBC London заема важно място в музикалния живот на Великобритания и Европа. Оркестърът е разпознаваем със своя богат репертоар, прецизно звучене и последователно присъствие на престижните международни сцени.
Неговото гостуване във Варна ще постави тържествения финал на фестивалното издание, отбелязващо 100 години от началото на „Варненско лято“. Срещата между британската оркестрова традиция и публиката във Варна обещава музикална вечер с мащаб, емоция и изключително художествено присъствие.
Сакари Орамо – от концертмайстор до световно признат диригент
Сакари Орамо е потомствен музикант и една от най-авторитетните фигури в съвременното диригентско изкуство. Професионалният му път започва като концертмайстор на Симфоничния оркестър на Финландското национално радио.
Именно там се заражда интересът му към дирижирането и започва стремителното му развитие като музикален ръководител. Впоследствие Орамо застава начело на Симфоничния оркестър на Бирмингам и Кралската филхармония на Стокхолм.
От 2012 г. той е главен диригент на Симфоничния оркестър на BBC London. Под негово ръководство съставът продължава да развива своя характерен стил, съчетаващ прецизност, енергия и задълбочен прочит на музикалната партитура.
Франческо Пиемонтези – пианист с поетична чувствителност
Франческо Пиемонтези е сред най-ярките пианисти на своето поколение. Неговото изпълнителско изкуство се отличава с финес, интелектуална дълбочина и изключителна способност да разкрива вътрешния свят на музиката.
Сред неговите преподаватели са значими имена като Ари Варди, Алфред Брендел и Сесил Осе. Под тяхно влияние Пиемонтези изгражда собствен разпознаваем стил – чувствителен и поетичен, но същевременно силно въздействащ.
В неговите интерпретации музиката не е просто форма на виртуозно майсторство. Тя се превръща в преживяване, което отвежда слушателя отвъд повърхностната красота на звука и го въвлича в по-дълбоките емоционални и философски пластове на произведението.
Неслучайно именно Пиемонтези е избран за централен образ в документалния филм „Алхимията на пианото“, посветен на изкуството, търсенията и творческия процес на големия изпълнител.
Международна кариера и значими музикални проекти
Франческо Пиемонтези е редовен гост на най-престижните фестивали и концертни зали по света. Той е бил резидентен пианист на Дрезденската филхармония, Оркестъра на Романска Швейцария и фестивала „Менухин“.
Сред неговите сценични партньори са изявени музиканти като Рено Капюсон, Табеа Цимерман и Стивън Ковачевич.
През последния сезон Пиемонтези работи по два мащабни проекта, посветени на музиката на Йоханес Брамс и Франц Лист. Паралелно с това започва и цялостно представяне на клавирните сонати на Лудвиг ван Бетовен – репертоар, който изисква не само техническо съвършенство, но и изключителна художествена зрялост.
Дворжак и Елгар в една тържествена фестивална вечер
Във Варна Франческо Пиемонтези ще изпълни Концерта за пиано и оркестър в сол минор на Антонин Дворжак. Произведението съчетава виртуозност, лиричност и характерната за композитора мелодична щедрост.
Във втората част на вечерта ще прозвучи Първата симфония на Едуард Елгар – мащабна и монументална творба, която утвърждава композитора като една от водещите фигури в британската музика.
Съчетанието между Симфоничния оркестър на BBC London, диригентската класа на Сакари Орамо и изключителното присъствие на Франческо Пиемонтези превръща този концерт в достоен и тържествен завършек на богатата фестивална програма.
